google/wiki40b huggingface dataset:
प्रतिलोम शब्दकोश

उपयोगिता

शब्दों के क्रम निर्धारित करने का 'प्रतिलोम व्यवस्था' अधिक उपयोगी साबित होता है, विशेष करके कवियों हेतु। यदि इसमें सभी एक अक्षर वाले शब्दों को सबसे पहले, उसके बाद दो अक्षर वाले, फिर तीन अक्षर वाले, ... को क्रमशः रखा जाया तो उपयोगिता और बढ़ जाती है।

इतिहास

प्रतिलोम शब्दकोश की परम्परा बहुत पुरानी है, शायद संस्कृत कोश निर्माताओं से ही। सन् 1260 में केशिराज द्वारा रचित प्रसिद्ध कन्नड व्याकरण 'शब्दमणिदर्पण' में सम्मिलित धातुकोश बिलकुल इसी प्रकार का है। शब्दमणिदर्पण के आधुनिक सम्पादकों ने इसे आदिवर्णक्रमानुसार कर दिया।
ओड़िशा के प्रसिद्ध कवि सम्राट उपेन्द्र भंज ने ऐसे ही शब्दकोश का निर्माण किया था। इसके आधार पर कविता में छन्दों के तुक-मिलाने में काफी सुविधा होती थी और इसी के आधार पर वे कवि-सम्राट बन पाए थे।
अज्ञान (सम्प्रदाय)

अज्ञान प्राचीन भारतीय दर्शन का एक दार्शनिक सम्प्रदाय था जो नास्तिक था। यह एक श्रमण आन्दोलन था जो प्रारम्भिक जैन धर्म और बौद्ध धर्म का प्रतिद्वन्द्वी था। इनका उल्लेख अनेकों जैन और बौद्ध ग्रन्थों में मिलता है।
रिची रॉबिन्सन

एक दिवसीय अंतर्राष्ट्रीय कैरियर

ऑस्ट्रेलिया के इन दिग्गज खिलाड़ी ने अपने एक दिवसीय अंतर्राष्ट्रीय कैरियर की शुरुआत ०४ जनवरी १९७७ को इंग्लैंड टीम के खिलाफ की थी और इन्होंने अपना अंतिम वनडे मैच ०६ जनवरी १९८४ को इंग्लैड टीम के खिलाफ खेला था। इन्होंने अपने वनडे कैरियर में कुल ८२ रन बनाए थे जबकि विकेट कीपिंग करते हुए ३ कैच और १ स्टम्प किये थे।

टेस्ट कैरियर

रॉबिन्सन ने अपने टेस्ट क्रिकेट की शुरुआत वनडे क्रिकेट से पूर्व १६ जनवरी १९७७ को इंग्लैंड क्रिकेट टीम के खिलाफ की थी। इन्होंने अपने टेस्ट क्रिकेट कैरियर में कुल ३ मैच खेले थे जिसमें इन्होंने १०० रन बनाए थे और अपने विकेट कीपिंग करते हुए ४ कैच लिए थे। मार्श ने अपना अंतिम टेस्ट क्रिकेट मैच ११ अगस्त १९७७ को इंग्लैंड क्रिकेट टीम के खिलाफ खेला था।
रुबिडियम ब्रोमाइड

रुबिडियम ब्रोमाइड एक अकार्बनिक यौगिक है।
ज़ानेले मुहोली

ज़ानेले मुहोली (जन्म: उम्लाज़ी डरबन, 19 जुलाई 1972) दक्षिण अफ़्रीकी फ़ोटोग्राफ़र हैं। वे अपनी लेस्बियन पहचान संबंधित फ़ोटोग्राफ़ी के लिए जानी जाती है। 2013 में उनको प्रिन्स क्लाज़ इनाम मिला।

परिचय

ज़ानेले मुहोली एश्वेल और बेस्टर मुहोली की बेटी है। उनके चार भाई-बहन हैं। मुहोली ने कुछ प्रारम्भिक शिक्षा न्यूटाउन, जोहानसबर्ग में 'मार्केट तस्वीर कार्यशाला' से हासिल की थी। उन्होंने 2009 में अपनी औपचारिक शिक्षा रायरसन विश्वविद्यालय, टोरंटो से हासिल की थी।
सर्वकाम

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
हनीफ रमाय

हनीफ रामाय, एक पाकिस्तानी राजनेता हैं, एवं पाकिस्तान के प्रांत पंजाब के पूर्व, मुख्यमंत्री भी रह चुके हैं। उनका कार्य काल मार्च १९७४ से जुलाई १९७५ तक था। वे पाकिस्तान पीपल्स पार्टी के नेता थे।
ज्युनिन वाइरस

ज्युनिन वाइरस एक विषाणु है।
सचिन पायलट

प्रारंभिक जीवन

सचिन पायलट गुर्जर समुदाय से हैं। उनके पिता स्वर्गीय राजेश पायलट थे जो कांग्रेस के दिग्गज नेताओं में से थे। पायलट की प्रारंभिक शिक्षा नयी दिल्ली के एयर फोर्स बाल भारती स्कूल में हुई। उन्होंने अपने स्नातक की डिग्री दिल्ली विश्वविद्यालय के सेंट स्टीफेंस महाविद्यालय से हासिल की। इसके बाद पायलट ने अमरीका स्थित पेंसिलवानिया विश्वविद्यालय के व्हॉर्टन स्कूल से एमबीए की डिग्री भी हासिल की। सचिन ने अपनी आरम्भिक शिक्षा दिल्ली की आर्मी स्कूल से पूरी की इसके बाद मैनेजमेंट की पढ़ाई इन्होने अमेरिका के पेन्सिल्वेनिया से की.  ये एक राजनेता होने के साथ साथ युवाओं के लिए आदर्श व मोटिवेशनल वक्ता भी हैं. इन्हें भारतीय राजनीति का नया रूप माना जाता हैं. जो इनके व्यक्तित्व में साफ़ झलकता है.

राजनैतिक जीवन

भारत लौटने पर सन २००२ में अपने पिता के जन्मदिन १० फरवरी को श्री सचिन कांग्रेस पार्टी में शामिल हुए। इस अवसर पर एक बडे़ किसान सभा का आयोजन भी किया गया। १३ मई २००४ को पायलट चौदहवीं लोकसभा के लिए दौसा सीट से चुने गये जिसमें उन्होंने अपने निकटतम प्रतिद्वंदी को १.२ लाख मतों से हराया। २६ साल की उम्र में वे भारतीय सांसद बनने वाले सबसे युवा व्यक्ति थे। पायलट केंद्र सरकार के गृह विभाग के स्टैंडिंग कमिटी के सदस्य एवं नागरिक उड़्डयन मंत्रालय के सलाहकार समिति के सदस्य भी हैं।

व्यक्तिगत जीवन

श्री पायलट का विवाह सारा अब्दुल्लाह से सन २००४ में हुआ, जो कश्मीरी नेता फारूक अब्दुल्ला की सुपुत्री हैं।
पॉल स्वीजी़

पॉल मॅरलर स्वीजी़ (१० अप्रिल १९१० - २७ फ़रवरी २००४) एक मार्क्सवादी अर्थशास्त्री और अंग्रेजी़ पत्रिका 'मन्थली रिव्यू' के संस्थापक संपादक थे।
त्रिकोणमितीय सर्वसमिकाओं की उपपत्तियाँ

इस लेख में प्रमुख त्रिकोणमितीय सर्वसमिकाओं की उपपतियां (सिद्धि) दी गयीं हैं।
अटेली

परिवहन

अटेली में रेल स्टेशन है।
नागरी लिपि सुधार समिति

नागरी लिपि सुधार समिति की स्थापना १९३५ में काका कालेलकर की अध्यक्षता में हुई। उन्होने हिन्दी साहित्य सम्मेलन में हिन्दी, मराठी तथा गुजराती के लिए एक ही लिपि बनाने की दिशा में कुछ सुझाव दिए।
सेवरी-नहावा शेवा पारपोत सेतु

सेवरी-नहावा शेवा पारपोत सेतु २२ किमी लम्बा एक सेतु है जो सेवरी, दक्षिण मुम्बई से आरम्भ होकर नहावा सेवा पर समाप्त होगा। ६० अरब रू की लागत से बनने वाले इस सेतु का प्रस्ताव अनिल धीरूभाई अम्बानी समूह द्वारा समर्थित रिलायन्स एनर्जी ने महाराष्ट्र सरकार के समक्ष २००८ में रखा था।
महाराष्ट्र राज्य सड़क विकास निगम, जो इस परियोजना की केन्द्रीय संस्था है, यह विचार कर रही है की रिलायन्स एनर्जी और ह्यून्दे के संकाय से ५० अरब रू की प्रतिभू राशि रखवा ली जाए जो कुल लागत का ८५% है।
यह सेतु पिछ्ले चार दशकों से कागज़ों तक ही सिमटा हुआ है। पहले इसका निष्पादन एमएसाआरडीसी द्वारा किया जाना था लेकिन अब इसका ठेका एमएमाआरडीए ने ले लिया है। यह सेतु ६ लेन का होगा और भविष्य में मेट्रो की सुविधा जोड़ने के लिए भी इस सेतु पर दोनो ओर कुछ स्थान रखने का प्रावधान है। इस सेतु के २०१३ या २०१४ तक बन जाने का अनुमान है।
पूरा हो जाने के बाद निर्माण कम्पनियों द्वारा इसपर से गुजरने वाले वाहनों से चुंगीकर वसूला जाएगा।
एस के बी एम् ईन्टर कॉलेज,दिलदारनगर

इतिहास

मोहम्मद सईद खान को उसके जीवन भर Kamsar-O-बार के शैक्षिक मानक उत्थान करने की कोशिश की। वह ऐतिहासिक गांव Usia में वर्ष 1894 में पैदा हुआ था। अपने बी.ए. पूरा करने के बाद (ऑनर्स) प्रेसीडेंसी कॉलेज के साथ प्रथम श्रेणी से, वह एक व्याख्याता के रूप में पटना कॉलेज, पटना में शामिल हो गए। जयप्रकाश नारायण ने छात्र था। बाद में, वह बिहार के Hajaribad में एक डिप्टी कलेक्टर के रूप में नियुक्त किया गया। 1938 में वह दिलदार नगर ​​में मुस्लिम राजपूत हाई स्कूल की स्थापना की। 1949 में राजपूत हाई स्कूल मुस्लिम राजपूत इंटर कॉलेज बन गया। राजपूत इंटर कालेज फिर से 1969 में सैयद Kamsar - ओ - बार मुस्लिम इंटर कॉलेज के लिए कर दिया गया था। खान ने 1966 में मृत्यु हो गई और पटना में दफनाया गया था।
पुरुषोत्तम लक्ष्मण देशपांडे

पुरुषोत्तम लक्षमण देशपांडे (८ नवम्बर १९१९ – १२ जून २०००) लोकप्रिय मराठी लेखक, नाटककार, हास्यकार, अभिनेता, कथाकार व पटकथाकार, फिल्म निर्देशक और संगीतकार एवं गायक थे। उन्हें "महाराष्ट्राचे लाडके व्यक्तिमत्त्व" (महाराष्ट्र का लाड़ला व्यक्तित्व) कहा जाता है। महाराष्ट्र में उन्हें प्रेम से पु. ल. कहा जाता है। उन्हें भारत सरकार द्वारा सन १९९० में कला के क्षेत्र में पद्म भूषण से सम्मानित किया गया था।
जावजी दादाजी चौधरी

जावजी दादाजी चौधरी (जन्म १८३९ - मृत्यू ५ एप्रिल १८९२ ), निर्णयसागर नामक प्रसिद्ध मुद्रणालय के स्वामी तथा मुद्राक्षरों के निर्माता थे। देवनागरी मुद्रण के क्षेत्र में उनका योगदान अत्यन्त महत्वपूर्ण और विशाल है।
ओके

हेलो (Hello) के बाद अंग्रेज़ी का सबसे ज़्यादा प्रयोग में आने वाला शब्द शायद ‘ओके’ (OK) है। और अगर इस शब्द की पृष्ठ-भूमि पर नज़र डालें तो विचित्र कहानियाँ सुनने को मिलती हैं।
"Ok" जिसे "Okay" भी लिखा जाता है, सहमति, स्वीकृति अथवा अनुमोदन प्रकट करता है। शब्द OK का इतिहास बड़ा ही रोचक है।
विशेषण(Adjective) के रूप में OK का मतलब पर्याप्त (this is OK to send out.) अथवा स्वीकार्य( the food was OK.) होता है। OK शब्द adjective के साथ-साथ adverb तथा interjection के रूप में भी सहमति के अर्थ में प्रयुक्त होता है। उदाहरणार्थ- (OK, I will do it.), (OK, that's fine.) ऐसा माना जाता है, कि OK शब्द Oll Korrect या Ole Kurreck से लिया गया है, जोकि अमेरिकन अंग्रेजी से है।
Ok को कंप्यूटर में, मोबाइल में, यहाँ तक कि टीवी तथा अन्य उपकरणों के रिमोट में भी सहमति अथवा स्वीकृति के लिए प्रयोग किया जाता है।
वधावन

भूगोल

यह कस्बा भोगावो नदी के तट पर स्थित है और पुश्तैनी रावल परिवार से संबद्ध है।
अश्विनी कुमार चौबे

विवाद

जून 2019 में, बिहार के मुजफ्फरपुर और आस-पास के जिलों में बच्चों को एक्यूट इंसेफेलाइटिस सिंड्रोम (एईएस) से पीड़ित किया गया है, जिससे लोगों की जान चली गई है। बढ़ती चिंता को दूर करने के लिए केंद्रीय स्वास्थ्य मंत्री डॉ। हर्षवर्धन ने मीडिया ब्रीफिंग का आह्वान किया। ऐसी खबरें थीं कि एमओएस हेल्थ एंड फैमिली वेलफेयर, अश्विनी कुमार चौबे उसी दौरान सो रहे थे।
मीडिया द्वारा सवाल किए जाने पर, उन्होंने कहा कि 'मेन मन चिंतन भी कर्ता हूं, मुख्य तो नहीं है' (मैं भी चिंतन करता हूं। मुझे नींद नहीं आ रही थी)।  सितंबर 2019 में, अश्विनी चौबे ने कहा कि गोमूत्र का उपयोग दवाओं और कैंसर के उपचार में किया जाना चाहिए, जिसके लिए वैज्ञानिक स्वभाव की कमी के लिए उनकी कड़ी आलोचना की गई थी। उन्होंने यह भी कहा कि पूर्व प्रधानमंत्री मोरारजी देसाई गोमूत्र का सेवन करते थे क्योंकि यह विभिन्न बीमारियों को ठीक करता है।
महबूबनगर

उद्योग और व्यापार

कपास की ओटाई, गांठ बनाने का काम, तेल और चावल मिल यहाँ के प्रमुख उद्योग है। दक्षिण-पूर्व में स्थित वनाच्छादित पर्वतों से सागौन, आबनूस और गोंद प्राप्त होता है। जबकि मुख्यत: बलुई मिट्टी में ज्वार-बाजरा, तिलहन और चावल की खेती होती है। यहाँ के औद्योगिक केंद्रों में नारायणपेट (जहाँ रेशम और साड़ी का उत्पादन होता है) देवरकोंडा और नगर कुर्नूल शामिल है।

जनसंख्या

2001 की जनगणना के अनुसार महबूबनगर की कुल जनसंख्या 1,30,849 है; और महबूबनगर ज़िले की कुल जनसंख्या 35,06,670 है।
नागिन (1954 फ़िल्म)

संगीत

हेमन्‍त कुमार
मिल्वौकी ब्रेवर्स

मिल्वौकी ब्रेवर्स, एक प्रसिद्ध बेसबॉल टीम है, जो मिल्वौकी में आधारित है। वे मेजर लीग बेसबॉल में खेलते हैं।
साइरस रिएक्टर

साइरस (CIRUS / Canada India Reactor Utility Services), मुम्बई स्थित भाभा परमाणु अनुसन्धान केन्द्र में बना एक अनुसन्धान रिएक्टर था। इसे कनाडा ने १९५४ में भारत को दिया था किन्तु इसमें जिस भारी जल का उपयोग किया जाता था, वह संयुक्त राज्य अमेरिका से प्राप्त होता था। यह भारत में स्थापित होने वाला दूसरा नाभिकीय रिएक्टर था।
यह रिएक्टर, नाभिकीय ईंधन के रूप में प्राकृतिक यूरेनियम का और मन्दक के रूप में भारी जल उपयोग करता था । यह ४० मेगा वाट क्षमता का था। यह सबसे पहले १० जुलाई १९६० को क्रान्तिक (क्रिटिकल) हुआ था। 
३१ दिसम्बर, सन २०१० को इसे बन्द कर दिया गया।
अलखनामी

अलखनामी १

एक प्रकार के गोरखपंथी साधु जिनके सिर पर जटा और शरीर पर भस्म एवं गेरुआ वस्त्र हो तथा जो ऊन की सेली बांधते हों जिसमें प्राय: घुंघुरू अथवा घंटी लगी हो। भिक्षा मांगते समय ये लोग बहुधा दरियाई खप्पर फैलाकर 'अलख अलख' पुकारा करते हैं और एक द्वार पर अधिक नहीं अड़ा करते (अलखिया)।

अलखनामी २

भारत के पश्चिमोत्तर प्रदेशों, विशेषकर बीकानेर तथा अंबाला जिले के एक प्रकार के साधु जो अपने को अलखनामी, अलखधारी या अलखगीर कहा करते हैं और किसी लालबेग का अनुयायी भी बतलाते हैं जिसे वे शिव का अवतार मानते हैं। ये अधिकतर ढेढ़ जाति के होते हैं, मूर्तिपूजा में विश्वास नहीं करते ओर अलख अगोचर तत्व का ध्यान करते हैं। इनके लिए दृश्यमान संसार के अतिरिक्त परलोक जैसा कोई स्थान नहीं है और यहीं रहकर ये अहिंसा, परोपकरादि का जीवनयापन करना श्रेयस्कर मानते हैं। इनके आडंबरहीन जीवन में ऊँच-नीच का सामजिक भेद नहीं है और न पूजा की कोई विस्तृत, व्यवस्थित विधि ही है। ये टोपी ओर मोटे कपड़े धारण करते हैं और एक दूसरे से मिलने पर 'अलख कहो' कहा करते हैं तथा विशुद्ध योगियों के रूप में समादृत होते हैं।

अलखनामी ३

१९वीं शताब्दी के एक साधु जो अयोध्या, नेपाल और हिमालय की तराइयों में कोपीन बांधे तथा चिमटा लिए भ्रमण करते ओर बीच-बीच में आकाश की ओर देखकर चिल्लाते हुए 'अलख्य अलख्य' कहते रहते थे। इन्हें 'अलख्य स्वामी' भी कहा जाता था और ये अंत तक कटक के निकटवर्ती पर्वतीय कुंभवर्त्री जातियों में धर्मप्रचारकस्वरूप प्रसिद्ध थे।
तमिल भाषा

परिचय

तमिऴ द्राविड़ भाषा परिवार की प्राचीनतम भाषा मानी जाती है। इसकी उत्पत्ति के सम्बंध में अभी तक यह निर्णय नहीं हो सका है कि किस समय इस भाषा का प्रारम्भ हुआ। विश्व के विद्वानों ने संस्कृत, ग्रीक, लैटिन आदि भाषाओं के समान तमिल को भी अति प्राचीन तथा सम्पन्न भाषा माना है। अन्य भाषाओं की अपेक्षा तमिल भाषा की विशेषता यह है कि यह अति प्राचीन भाषा होकर भी लगभग २५०० वर्षों से अविरत रूप से आज तक जीवन के सभी क्षेत्रों में व्यवहृत है। तमिल भाषा में उपलब्ध ग्रंथों के आधार पर यह निर्विवाद निर्णय हो चुका है कि तमिल भाषा ईसा से कई सौ वर्ष पहले ही सुसंकृत और सुव्यवस्थित हो गई थी। 
मुख्य रूप से यह भारत के दक्षिणी राज्य तमिऴ नाडु, श्री लंका के तमिल बहुल उत्तरी भागों, सिंगापुर और मलेशिया के भारतीय मूल के तमिलों द्वारा बोली जाती है। भारत, श्रीलंका और सिंगापुर में इसकी स्थिति एक आधिकारिक भाषा के रूप में है। इसके अतिरिक्त यह मलेशिया, मॉरिशस, वियतनाम, रियूनियन इस्त्यादि में भी पर्याप्त संख्या में बोली जाती है। लगभग ७ करोड़ लोग तमिल भाषा का प्रयोग मातृ-भाषा के रूप में करते हैं। यह भारत के तमिल नाडु राज्य की प्रशासनिक भाषा है और यह पहली ऐसी भाषा है जिसे २००४ में भारत सरकार द्वारा शास्त्रीय भाषा का दर्जा दिया गया। 
तमिऴ द्रविड़ भाषा परिवार और भारत की सबसे प्राचीन भाषाओं में गिनी जाती है। इस भाषा का इतिहास कम से कम ३००० वर्ष पुराना माना जाता है। प्राचीन तमिल से लेकर आधुनिक तमिल में उत्कृष्ट साहित्य की रचना हुयी है। तमिऴ साहित्य कम से कम पिछ्ले दो हज़ार वर्षों से अस्तित्व में है। जो सबसे आरंभिक शिलालेख पाए गए है वे तीसरी शताब्दी ईसापूर्व के आसपास के हैं। तमिऴ साहित्य का आरंभिक काल, संगम साहित्य, ३०० ईपू  – ३०० ईस्वीं का है। 
इस भाषा के नाम को "तमिल" या "तामिल" के रूप में हिन्दी भाषा-भाषी उच्चारण करते हैं। तमिऴ भाषा के साहित्य तथा निघण्टु में तमिल शब्द का प्रयोग 'मधुर' अर्थ में हुआ है। कुछ विद्वानों ने संस्कृत भाषा के द्राविड़ शब्द से तमिल शब्द की उत्पत्ति मानकर द्राविड़ > द्रविड़ > द्रमिड > द्रमिल > तमिऴ आदि रूप दिखाकर तमिऴ की उत्पत्ति सिद्ध की है, किन्तु तमिऴ के अधिकांश विद्वान इस विचार से सर्वथा असहमत हैं।

लेखन प्रणाली

तमिऴ भाषा वट्ट एळत्तु लिपि में लिखी जाती है। अन्य भारतीय भाषाओं की तुलना में इसमें स्पष्टतः कम अक्षर हैं। देवनागरी लिपि की तुलना में (यह तुलना अधिकांश भारतीय भाषाओं पर लागू होती है) इसमें दीर्घ ए तथा दीर्घ ओ भी हैं। प्रत्येक वर्ग (कवर्ग, चवर्ग आदि) का केवल पहला और अंतिम अक्षर उपस्थित है, बीच के अक्षर नहीं हैं (अन्य द्रविड भाषाओं तेलुगु, कन्नड, मलयालम में ये अक्षर उपस्थित हैं)। र और ल के अधिक तीव्र रूप भी हैं। वहीं न का कोमलतर रूप भी है। श, ष एक ही अक्षर द्वारा निरूपित हैं। तमिल भाषा की एक विशिष्ट (प्रतिनिधि) ध्वनि ழ (देवनागरी समकक्ष – ऴ, नया जोडा गया) है, जो स्वयं तमिऴ शब्द में प्रयुक्त है (தமிழ் ध्वनिशः – तमिऴ्)।
तमिऴ में वर्गों के बीच के अक्षरों की ध्वनियाँ भी प्रथम अक्षर से निरूपित की जाती हैं, परंतु यह प्रतिचित्रण (mapping) कुछ नियमों के अधीन है।

हिंदी-तमिल लिप्यंतरण

देखें।
लव में ग़ुम

लव में ग़ुम एक पाकिस्तानी उर्दू बहस की फिल्म है।
याहू!

याहू! (अंग्रेज़ी: Yahoo!) एक अमेरिकी निगमित निगम व वैश्विक इंटरनेट सेवा कंपनी है। वह कई प्रकार की सुविधाये जैसे वेब पोर्टल, खोज साधन, ईमेल, ख़बरे, इत्यादी प्रस्तुत करती है। याहू की स्थापना स्तयाँनफोर्ड विश्वविद्यालय के ग्रैजुएट छात्र जेरी याँग व डेविड फिलो ने जनवरी १९९४ मे की थी। कंपनी का मुख्य कार्यालय सिलीकॉन घाटी के शहर संनिवेल, कैलिफोर्निया में है। याहू के अन्य उपयोगी ऐप्स जैसे-याहू वेदर, याहू सर्च आदि है। ये ऐप्स गूगल प्लै स्टोर पर भी उपलब्ध है

इतिहास व विकास

पहले इसका नाम "जेरीज गॉइड टू वर्ल्ड वाइड वेब" (Jerry's Guide to the World Wide Web) था, अप्रैल १९९४ में इसका नाम याहू कर दिया गया।
याहू (YAHOO) का अधिकारिक विस्तृत नाम "Yet Another Hierarchical Officious Oracle" है।

आय

इस कंपनी की आय ४०० अरब डॉलर है।
कोरी एंडरसन

कोरी जेम्स एण्डरसन (Corey James Anderson; जन्म १३ दिसम्बर १९९०) न्यूज़ीलैंड के एक क्रिकेट खिलाड़ी हैं। वो क्राइस्टचर्च से हैं और उत्तर जिला क्रिकेट टीम की और से खेलते हैं। उन्होंने १६ जून २०१३ को अन्तरराष्ट्रीय एकदिवसीय क्रिकेट में इंग्लैण्ड के विरुद्ध पदार्पण करते हुए न्यूज़ीलैण्ड के लिए एक दिवसीय अंतर्राष्ट्रीय कैप प्राप्त की। उन्होंने १ जनवरी २०१४ को वेस्टइंडीज के ख़िलाफ़ क्वींसटाउन में खेलते हुए १७ वर्ष पुराने सबसे तेज शतक पूर्ण करने के शाहिद अफ़रीदी के कीर्तिमान को पछाड़ते हुए अपने नाम किया। उन्होंने मात्र 36 गेंदों में शतक पूर्ण किया।
समाप्त

समाप्त का अर्थ ख़त्म है।
यह शब्द हिंदी में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये है, आप इसमें अपने अनुसार फेर-बदल कर सकते हैं।

उदाहरण

आपको दी गयी अवधि समाप्त हो गयी है।
फाइल सिस्टम

सूचना के समूह और उनके नामों को प्रबंधित करने के लिए उपयोग की जाने वाली संरचना और तर्क नियमों को "फाइल सिस्टम" कहा जाता है। डेटा को टुकड़ों में विभाजित करके और प्रत्येक टुकड़े को एक नाम देकर, जानकारी आसानी से अलग और पहचान की जाती है। पेपर-आधारित सूचना प्रणाली के नाम से  लेते हुए, डेटा के प्रत्येक समूह को "फ़ाइल" कहा जाता है। कंप्यूटिंग में, एक फ़ाइल को फाइल सिस्टम नियंत्रित करता है इसका निर्माण इस लिये हुआ की यह बताने का कोई तरीका नहीं है कि जानकारी का एक टुकड़ा कहां बंद हो जाता है और अगला शुरू होता है। डेटा कैसे संग्रहीत और पुनर्प्राप्त किया जा सकता है? एक फाइल सिस्टम के बिना, स्टोरेज माध्यम में दी गई जानकारी डेटा का एक बड़ा हिस्सा कहा होगा ?  
फाइल सिस्टम के कई अलग-अलग प्रकार हैं। प्रत्येक में अलग संरचना और तर्क, गति, लचीलापन(flexibility), सुरक्षा(security), आकार और अधिक गुण होते हैं। कुछ फाइल सिस्टम को विशिष्ट अनुप्रयोगों के लिए इस्तेमाल करने के लिए डिज़ाइन किया गया है। उदाहरण के लिए, आईएसओ 9660 (ISO 9660)फाइल सिस्टम विशेष रूप से ऑप्टिकल डिस्क (optical discs)के लिए डिज़ाइन किया गया है।
फाइल सिस्टम का इस्तेमाल विभिन्न प्रकार के स्टोरेज उपकरणों पर किया जा सकता है जो विभिन्न प्रकार के मीडिया का उपयोग करते हैं। उपयोग में सबसे आम स्टोरेज डिवाइस आज  एक हार्ड डिस्क ड्राइव है। उपयोग किए जाने वाले अन्य प्रकार के मीडिया में फ्लैश मेमोरी(flash memory), चुंबकीय टेप(magnetic tapes) और ऑप्टिकल डिस्क शामिल हैं। कुछ मामलों में, जैसे कि tmpfs के साथ, कंप्यूटर की मुख्य मेमोरी (यादृच्छिक-एक्सेस मेमोरी(random-access memory), रैम) का उपयोग अल्पावधि(short-term) उपयोग के लिए अस्थायी फ़ाइल सिस्टम बनाने के लिए किया जाता है।
काली आँधी

काली आँधी (उर्दू: کالی آندھی) धूल भरी उस आँधी अथवा प्रचंड वायु अथवा अल्पकालिक झंझा को कहते हैं जो वसन्त ऋतु के बाद भारतीय उपमहाद्वीप के सिन्धु-गंगा के मैदान में देखने को मिलती है। ये सामान्यतः अल्पकालिक होती हैं लेकिन दिन के समय में अन्धेरा करने के लिए पर्याप्त होती हैं जिससे नुकसान एवं दुर्घटनाएँ घटित होती हैं। उत्तरी भागों में ये मानसुन के समय और इसके आने का संकेत भी मानी जाती हैं।
चिकित्सा सेवा सम्मान

चिकित्सा के क्षेत्र में उत्कृष्ट योगदान देने वाले डॉक्टरों को चिकित्सा सेवा सम्मान दे कर उन्हें सम्मानित किया जाता हैं।
याराना (1995 फ़िल्म)

संक्षेप

कहानी ललिता (माधुरी दीक्षित) पर केन्द्रित है, जो कि एक सुंदर कलाकार है जो जेबी (राजबब्बर) की नजर में आती है। जेबी दुष्ट हिंसक प्रभावशाली व्यक्ति है जो ललिता के पिता को शादी की सहमति देने के लिए अपनी संपत्ति का उपयोग करता है। जब ललिता ने मना कर दिया, जेबी ने उसका अपहरण कर लिया और शादी तक उसे अपने घर में कैद कर दिया। हालाँकि, वह शादी के दिन बेहोश होने का नाटक कर भागने में सफल होती है।
ललिता बाँके (शक्ति कपूर) से टकरा जाती है, जो थिएटर मास्टर है और वो उसके साथ काम करना शुरू कर देती है। बाँके के मित्र राज (ऋषि कपूर) को अपने दादा राय साहेब (कादर खान) को संतुष्ट करने के लिए नकली प्रेमिका की जरूरत है, जो जोर देते हैं कि वह जल्द ही घर बसा ले। बाँके ललिता को राज के घर भेजता है जहां वह सबको बताती है कि उसका नाम शिखा है। समय के साथ, राज और ललिता प्यार में पड़ते हैं।
दुर्भाग्य से, जेबी अभी भी ललिता की तलाश में है। वह नर्सिंग होम में उसकी अंधी चाची को पाता है और जब वह ललिता के ठिकाने को बताने से इंकार कर देती है तो उसे मार देता है। किस्मत से उसे पता लगता है कि ललिता बाँके के साथ काम कर रही है। जेबी ने बाँके को मार दिया और ललिता के पिता के साथ राज के घर पहुँचा। वह राज और उसके दादा से कहता है कि वह ललिता का पति है और वह उससे दूर भाग गई थी। जेबी और उसके पिता ललिता को बाहर खींचते हैं। वापस जेबी के घर पर ललिता ने जेबी को चाकू से भोंक दिया। इस बीच, राज बाँके के मृत शरीर को पाता है और महसूस करता है कि कुछ गड़बड़ है। वह ललिता की हत्या करने से जेबी को रोकने के लिए समय पर जेबी के घर पहुँचता है। आगामी लड़ाई में, जेबी मारा गया।
सफ़दर हाशमी

शुरुआती जीवन

१२ अप्रैल १९५४ को सफदर का जन्म दिल्ली में हनीफ और कौमर आज़ाद हाशमी के घर पर हुआ था। उनका शुरुआती जीवन अलीगढ़ और दिल्ली में गुज़रा, जहां एक प्रगतिशील मार्क्‍सवादी परिवार में उनका लालन-पालन हुआ, उन्होने अपनी स्कूली शिक्षा दिल्ली में पूरी की।
दिल्ली के सेंट स्टीफेन्स कॉलेज से अंग्रेज़ी में ग्रेजुएशन करने के बाद उन्होने दिल्ली यूनीवस्र्टी से अंग्रेजी में एमए किया। यही वह समय था जब वे स्टूडेंट्स फेडरेशन ऑफ इंडिया की सांस्कृतिक यूनिट से जुड़ गए और इसी बीच इप्टा से भी उनका जुड़ाव रहा।

विरासत

सफदर 'राज्य की तानाशाही' के खिलाफ भारतीय वामपंथी आंदोलन के लिए एक सांस्कृतिक प्रतिरोध का प्रतीक बनकर उभरे। जनम ने दिल्ली में अपना कार्य जारी रखा। फरवरी १९८९ में भीष्म साहनी और अन्य बुद्धिजीवियों ने मिलकर 'सफदर हाशमी मैमोरियल ट्रस्ट'(सहमत) का निर्माण किया। 
सफदर का संगठन जन नाट्य मंच १९८९ की उस घटना के बाद से हर बरस १ जनवरी को झंडापुर के उसी शहादत स्थल पर एक सांस्कृतिक कार्यक्रम का आयोजन करता है। इस कार्यक्रम की दर्शक होती है आसपास के औद्योगिक क्षेत्र के सैकड़ों मजदूरों की विशाल भीड़। इसी तरह के एक कार्यक्रम का आयोजन 'सहमत' भी दिल्ली के बुद्धिजीवी तबके के बीच विट्ठलभाई पटेल हाउस में करता है।
आज सफदर जनवादी तबके के लिए प्रतिरोध के एक बहुत बड़े प्रतीक के रूप में जाना जाता है, बहुत से लोग, गैर सरकारी संस्थान उसकी इस विरासत का इस्तेमाल अपने निजी हित साधने में कर रहे हैं, लेकिन इस सबके बावजूद भी सफदर की अमिट ज्योति इन प्रयासों को धूमिल कर देती हैं।